**Biopsi ry:n hallituksen kokous 4/2021**

**Discord, 22.2.2021 kello 17.00**

**Pöytäkirja**

**Läsnä**: Frans Ek, Laura Lassila, Kaisla Walls, Essi Koho, Jenni Rapakko, Aino Ikonen, Lauri Seppälä, Jenni Keränen, Tuulikki Suomela

**Lisäksi**: Katariina Taipalus, Miina Hoikka, Petra Aaltonen, Iiris Mustonen, Emmi Eskelinen, Olga Teräväinen, Iida Salonen, Kalle Keisu

1. **Kokouksen avaus**

Puheenjohtaja avasi kokouksen ajassa 17:02.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**
2. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Essi Koho ja Kaisla Walls.

1. **Esityslistan hyväksyminen työjärjestykseksi**

Esityslistaan lisättiin kohta 14, joka käsittelee ryömijäisten haalarimerkkejä. Näillä muutoksilla esityslista hyväksyttiin työjärjestykseksi.

1. **Ilmoitusasiat**

Trey järjestää järjestökahvit, joihin ainakin yhden henkilön jokaisesta ainejärjestöstä toivotaan osallistuvan.

1. **Järjestökummin esittäytyminen**

Kokouksessa oli paikalla Treyn hallituksen jäsen Olga Teräväinen, joka toimii Biopsin järjestökummina. Hän kertoi vastaavansa Treyä koskeviin kysymyksiin telegrammin ja sähköpostin välityksellä. Päätettiin, että hänet lisätä Biopsin hallituksen telegram ryhmään.

1. **Raha-asiat**
2. **Varallisuus**

Nykyisen hallituksen rahastonhoitajalla ei edelleenkään ole pääsyä Biopsin pankkitilille, tarvittavan byrokratian toivotaan olevan hoidettu ensi kokoukseen mennessä.

1. **Sähköisesti hyväksytyt**

Sähköisesti hyväksyttyjä menoja ei ole.

1. **Hyväksyttävät**

Hyväksyttäviä menoja ei ole.

1. **Korvattavat**

Korvataan seuraavat menot:

1. Lauri Seppälä - kokousmenoja, hallituksen ryhmäytymisilta 18,96€ .
2. **KopoSopo**
3. **Maisterien OPS-palautekysely**

Maisterien OPS kyselyn tulokset on saatu, vastausaikaa oli kaksi viikkoa ja kyselyyn vastasi 28 maisteria, mikä on tyydyttävä osuus maistereista. Vastauksia saatiin kaikkien kolmen maisterisuuntauksen jäseniltä.

Tärkeimpiä esille nousseita asioita olivat seuraavat:

1. *Opintojaksojen työmäärää ja ajoitusta parannettava*

Kaikissa maisterisuuntauksissa opintojen työmäärää pidetään suurena. Molekyylibiologian opiskelijoista yli puolet pitää ensimmäistä maisterivuotta liian raskaana. Opintojen ajoitusta on bioinformatiikassa pidetty hyvänä, mutta molekyylibiologian opiskelijat kertoivat pakollisten kurssien olevan usein päällekkäin. Lisäksi on valitettu aikataulujen epäselvyydestä. Sisuun kirjatut aikataulut eivät usein vastaa kurssien oikeaa aikataulua. Opiskelijat kommentoivat myös opettajien haluttomuutta muuttaa aikatauluja päällekkäisyyksien poistamiseksi.

1. *Opiskelijoiden ohjausta on parannettava*

Maisteriopiskelijat kaipaavat lisää ohjausta opintoihinsa, yliopisto ei ole järjestänyt kunnollisia infotilaisuuksia maisterivaiheeseen siirtymisestä.

1. *Graduprosessia on valvottava paremmin*

Gradun tekemiseen on paljon erilaisia käytäntöjä ja yliopistolta toivotaan selkeämpiä linjauksia prosessin selkeyttämiseksi. Lisäksi gradun työmäärän koetaan olevan kohtuuton opintopisteisiin nähden. Jotkut maisterit kokevat, että heitä käytetään ilmaisena työvoimana.

Lisäksi kyselyn vastauksissa kehuttiin maisteriopintojen sisältöä. Laboratoriokursseihin toivottiin parempaa aikautaulutusta ja enemmän nykyaikaista tekniikkaa. Lisäksi toivottiin, että moniin kursseihin sisältyvät kurssityöt ja harjoitustehtävät otettaisiin mukaan loppuarviointeihin.

Koska yliopisto ei ilmeisesti järjestä infotilaisuutta maisterivaiheeseen siirtymisestä ehdotettiin, että Biopsi järjestäisi kaksi tilaisuutta. Yksi infotilaisuus olisi keväällä maisteriopintoihin siirtyville kandeille ja toinen syksyllä maisteriopinnot aloittaneille opiskelijoille. Jokaisesta maisterisuuntauksesta pyydettäisiin opiskelija kertomaan omasta suuntauksestaan ja vastaamaan kysymyksiin. Biopsi antaisi kyseisille opiskelijoille korvauksen infotilaisuuteen menevästä ajasta. Korvaukseksi ehdotettiin lahjakorttia esimerkiksi s-ryhmään. Lahjakortin arvosta äänestettiin. Vaihtoehdoiksi annettiin 20€, 30€, 40€ ja 50€. Äänestyksessä vaihtoehto 50€ sai neljä ääntä ja 40€ viisi ääntä ja näin ollen lahjakortin arvoksi päätettiin 40€. Kevään infotilaisuuden alustavaksi ajankohdaksi sovittiin viikon 14 torstai klo 17 eteenpäin. Tilaisuuden kesto olisi noin 2 tuntia, kaikilla kolmella maisteriopiskelijalla olisi noin 30 minuutin oma esitys ja lisäksi aikaa vastata kysymyksiin.

Kyselyn huolestuttavien tuloksien vuoksi ehdotettiin, että järjestetään maisterien hyvinvoinnin tukemiseksi joitain tapahtumia, kuten maisterien ahdistusiltama. Päätettiin selvittää, olisiko Loimu halukas osallistumaan tapahtumaan ja järjestämään jonkinlaisen workshopin ahdistuksen hallinnasta.

OPS kyselyn tuloksia pitäisi viedä eteenpäin yliopiston opetushenkilökunnalle. Sen lisäksi, että kyselyn tulosten koonti laitetaan opetushenkiökunnalle, päätettiin pyrkiä järjestämään school kahvit, joilla keskustella esille nousseista asioita. School kahveja varten selvitetään maisterien aikatauluja, alustavaksi ajankohdaksi sovittiin viikko 12 ja tarkemmasta päivämäärästä puhutaan vielä slackissa.

Kyselyn tulosten koonti laitetaan opetushenkilökunnan lisäksi myös Biopsin jäsenistölle.

Pidettiin tauko ajassa 18:21.

Jatkettiin kokousta ajassa 18:26.

1. **Tapahtumat**
2. **Menneet**
3. **Biopsiskaba 11.2.**

Biopsiskaba sujui hyvin, voittajien lahjapullo on vielä ostamatta. Asiasta on sovittu voittajatiimin kanssa. Tapahtumasta on tullut paljon positiivista palautetta.

1. **Ryhmäytymisilta 18.2.**

Ryhmäytymisiltaa ei kommentoitu kokouksessa.

1. **Tulevat**
2. **Fuksien kämppäappro 25.2**

Kämppäapproihin ilmoittautuneet on jaettu 10 hengen ryhmiin. Osallistujien jakaminen alueittain oli kuitenkin haasteellista. Päätettiin, että Biopsi sponsoroi tapahtumaan maskeja ja käsidesiä.

1. **Ryömijäiset 15.3**

Ryömijäissuunnitelmat etenevät, ei uutta kommentoitavaa.

1. **Etäpeli-ilta 11.3**

Etäpeli-iltaan halutaan ostaa Jackbox. Tätä varten Biopsille on ehkä luotava Steam tili. Biopsi kustantaa pelin osittain, lisäksi päätettiin lisätä tapahtuman ilmoittautumiseen valinta siitä, tahtooko osallistua vain ilmaisiin peleihin vai maksaa 2€ maksun ja osallistua myös Jackboxin pelaamiseen. Jos Jackboxiin ei ilmoittaudu vähintään 4 pelaajaa, peliä ei osteta.

1. **Biopsi-Bioner etäbeerpong 25.3**

Ideana on järjestää beerpong kisa siten, että kilpailijat osallistuvat etänä ja heittelevät palloa omiin mukeihinsa kotona. Beerpong osuuden lisäksi voisi järjestää myös muuta, vapaampaa ohjelmaa, sillä fuksit tahtoisivat tutustua bioneereihin.

1. **Vapputapahtumat**

Loimu tahtoo meidän vapputapahtuma-aikataulumme. Päätimme kysyä Treyn järjestökummilta mitkä ovat Treyn vapputapahtumasuunnitelmat. Päätettiin myös, että suunnitellaan vain etätapahtumia, kuten Treykin tekee.

Päätettiin, että lähdetään pandemiatilanteesta huolimatta suunnittelemaan Biopsin loppukesän mökkireissua. Etsitään mökkejä, joissa olisi reilut peruutusehdot, mikäli tapahtuma joudutaan perumaan.

Soutupaviljonki, joka varattiin viime vuonna BBB:tä varten, on nyt varattuna vappusitseihin, koska varausta ei voi perua, vain siirtää. Päätettiin siirtää varausta uudestaan.

1. **Nettisivujen webhotellipaketin päivitys**

Nettisivujen päivitys uuteen tehopakettiin maksaisi vuosittain 85€, nykyinen paketti maksaa 45€. Nettisivut ovat nykyisellään huonosti optimoidut ja parempi optimointi voisi myös parantaa sivujen toimivuutta, kenenkään hallituslaisen koodaustaidot eivät kuitenkaan taida riittää huonon optimoinnin korjaamiseen. Nettisivujen webhotellipaketin päivittämisen tarpeellisuudesta oli keskustelua. Lopulta päätettiin, että päivitetään paketti, koska edellinen hallitus koki sen tarpeelliseksi.

1. **Inkubion vujukortti**

Inkubion vujukorttia varten on otettu ryhmäkuva hallituksesta. Päätettiin, että Laura Lassila tekee vujukortin. Kortti täytyy lähettää 26.2. mennessä, joten päätettiin, että Lassila tekee kortin torstaihin 25.2. mennessä ja näyttää sen ennen lähettämistä hallitukselle slackissa.

1. **Maisterien pikkujoulubingon palkinnon hyväksyminen**

Edellisen hallituksen jäsen Henna Urhonen laittoi viestiä, ja kertoi, että joulukuussa pidetystä maisterien pikkujoulubingosta oli luvattu palkintoja, mutta asia jäi hoitamatta. Koska palkintojen kustannukset hoidetaan tänä vuonna, nykyisen hallituksen on hyväksyttävä meno. Päätettiin, että palkintojen budjetiksi asetetaan 15€.

1. **Kuvausseinän hankkiminen vuosijuhliin**

Ehdotettiin, että Biopsi hankkisi tämän vuoden suuria vujuja varten kuvausseinän, johon yritykset saisivat rahaa vastaan omia logojaan. Kuvausseinän koko voisi olla 3 x 2,5 metriä. Kuvausseinä kankaineen maksaisi noin 625€ lukuunottamatta toimituskuluja. Yrityksiltä voisi pyytää ainakin 50€ oman logon saamisesta seinälle. Kuvausseinää pidtään järkevänä investointina, joka voisi tuottaa Biopsille enemmän rahaa kuin siihen kuluu.

Vujujen pitäisi ruveta suunnittelemaan. Päätettiin kutsua vujuvastaava seuraavaan kokoukseen. Päätettiin myös sisällyttää tarjous kuvausseinään tulevasta logosta yritysten sponssipaketteihin. Oli huolta siitä, miten idean käy, jos vujut on järjestettävä taas etänä. Päätettiin, että siirretään vujuja ennemmin kuin järjestetään etänä.

1. **Ryömijäisten haalarimerkit**

Promlerilta on saatu tarjous ryömijäisiä varten pyydetyistä haalarimerkeistä. Tarjous on 129,30 € / 50 merkkiä, 50 merkkiä on minimitilaus. Päätettiin, että tuutorit saavat valtuudet hyväksyä tarjouksen.

1. **META**

Seuraava tiedekunnan kokous pidetään keskiviikkona. Esityslistan pituus on 150 sivua.

Pohdittiin hallituksen virkistymisillan tai hallituksen kämppäapprojen järjestämistä myöhemmin keväällä.

Heidi’s Bier Bar tarjoaa Biopsille jäsenyyttä, joka koskisi Biopsin kaikkia jäseniä. Jäsenyyteen sisältyisi 7 drinkkilippua kuussa ja ilmainen sisäänpääsy + avek. Hallituksen jäsenet saisivat ilmainen sisäänpääsy + 2 avekkia ja enemmän drinkkilippuja. Jäsenyys ei velvoita Biopsia tapahtumien järjestämiseen Heidi’s Bier Barissa. Jäsenetujen käyttäminen vaatisi tietyn sovelluksen lataamista. Ehdotettiin tarjouksen hyväksymistä, joskaan virallista päätöstä ei voitu tehdä enää tässä kohtaa kokousta. Keskusteltiin myös jäsenetujen hyödyntämisestä hallituksen virkistäytymisillassa. Heidi’s Bier Bar haluaa myös haalarilogopaikan.

1. **Seuraavan kokouksen ajankohta**

Seuraavan kokouksen ajankohdaksi päätettiin maanantai 8.3. klo 17:00.

1. **Kokouksen päätös**

Kokous päätettiin ajassa 19:29.

**Allekirjoitukset**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Frans Ek - Puheenjohtaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Tuulikki Suomela – Sihteeri**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Kaisla Walls – Pöytäkirjantarkastaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Essi Koho – Pöytäkirjantarkastaja**